**Pål Vestly Heigre** (født 15. mars 1995) er en norsk fotballspiller som fra 31. desember 2020 er klubbløs.

Karriere
--------

### Viking

Vestly Heigre kom til Viking FK foran 2012-sesongen fra Sandnes klubben Hana il. Spilleren ble ansett som et stort talent allerede som 16 åring. Vestly Heigre ble utleid til IK Start høsten 2014. Heigre fikk sin debut i Tippeligaen for nettopp IK Start, da han spilte 90 minutter mot Vålerenga IF i sesongens siste runde, 9. november 2014. Heigre ble i forkant av 2015-sesongen leid ut til Tromsø IL. Etter å ha startet sesongen på benken hos TIL, fikk spilleren på grunn av skader etterhvert sjansen i buret. Etter å ha overbevist i to påfølgende kamper, mot henholdsvis Rosenborg BK og Molde FK, hvor Heigre ble utpekt som sitt lags beste spiller, ble Heigre fast mann i startellveren til Tromsø. Heigre fikk totalt 20 kamper igjennom 2015-sesongen for klubben. Tromsø var lenge med i nedrykksstriden, men endte til slutt på en 13.-plass. November 2015 undertegnet spilleren en ny kontrakt med klubben, med varighet ut 2017-sesongen.   
 8. juli 2016 ble det klart at Vestly Heigre skulle lånes ut til Lillestrøm SK for to kamper, da klubben opplevde en keeper-krise med både Arnold Origi og Jacob Faye Lund ute med skade. Utlånsavtalen kom i orden etter en dispensasjon fra Norges Fotballforbund da overgangsvinduet til Tippeligaen først åpnet 21. juli. Vestly Heigre var uheldig i sin første kamp for klubben hjemme på Åråsen Stadion mot Stabæk Fotball, og var delaktig i bortelagets siste mål som fastsatte sluttresultatet til 1 - 2.

### Aalesund

29. desember 2016 ble det offentliggjort at Heigre var klar for en overgang til Eliteserieklubben Aafk. Spilleren kom vederlagsfritt til klubben, og undertegnet en kontrakt med 2 års varighet.

Landslagskarriere
-----------------

Vestly Heigre har en rekke kamper for aldersbestemte landslags. Målvakten har representert samtlige landslag fra Norges G-15 frem til Norges Under-21 landslag. Debuten kom på Tingvalla Stadion 21. september 2010, i en G-15 kamp mot Sverige. Debuten for U21-landslaget kom på Marienlyst Stadion i en kamp mot Irland 9. oktober 2014. 19 år gamle Vestly Heigre ble byttet inn for Mathias Dyngeland etter 45 minutter.

Referanser
----------

1. ↑   FBref, FBref spiller-ID 8864b256[Hentet fra Wikidata]
2. ↑  Fem spillere forlater klubben
3. ↑  «Nok en landslagskeeper fra Viking». TV2. 29. februar 2012. Besøkt 21. februar 2015.
4. ↑  «Start henter Viking-keeper». Aftenbladet. 27. august 2014. Arkivert fra originalen 22. februar 2015. Besøkt 21. februar 2015.
5. ↑  «Vålerenga - Start - Tippeligaen - 30. runde». altomfotball. 9. november 2014. Besøkt 16. mai 2015.
6. ↑  «Viking-keeper klar for Tromsø». Aftenposten. 27. mars 2015. Besøkt 16. mai 2015.
7. ↑  ««Uslåelige» Heigre stanset Molde - nå vil Tromsø beholde keeperhelten». VG. 5. juni 2015. Besøkt 16. januar 2016.
8. ↑  «Signerte ny kontrakt med Viking». dagsavisen.no. 16. november 2015. Besøkt 13. juli 2016.
9. ↑  «Vestly Heigre leies ut til Lillestrøm». dagsavisen.no. 8. juli 2016. Besøkt 13. juli 2016.
10. ↑  «Stabæk avgjorde etter gedigen keepertabbe». tv2.no. 11. juli 2016. Besøkt 13. juli 2016.
11. ↑  «Viking-keeper skrev under for Aalesund». aftenbladet.no. 29. desember 2016. Arkivert fra originalen 30. desember 2016. Besøkt 29. desember 2016.

Eksterne lenker
---------------

* Spillerprofil hos Fotball.no